In hierdie opvolg op Daniel Lotter se eerste bundel moordstories, 17 Maal moord, vertel hy in sy gemaklike en dikwels humoristiese styl veertien van Suid-Afrika se mees opspraakwekkende ware moordverhale.
Hy blaas opnuut lewe in die gebeure wat lesers destyds na hul asem laat snak en die stories laat verslind het.
Die Griekwastad-moorde (Filmuitgawe)
Die vrede en stilte in die klein Noord-Kaapse dorpie Griekwastad is kort ná skemer op Goeie Vrydag, 6 April 2012, versteur toe 'n jong tienerseun in sy pa se Isuzu-bakkie die dorp binnejaag en met skreeuende remme voor die byna verlate polisiestasie stilhou. Dit was net voor 19:00 toe die bebloede Don Steenkamp uit die voertuig spring en die aanklagkantoor binnestorm met die nuus dat sy ouers en suster op die familieplaas Naauwhoek wreedaardig doodgeskiet is. Alhoewel daar aanvanklik gedink is dat die moorde net nóg 'n plaasaanval was, is Don maande later weens die moorde gearresteer. Dit het 'n proses aan die gang gesit wat Suid-Afrika sou meesleur en die mense van Griekwastad onderling sou verdeel.